उधम सिंह
उधम सिंह (26 दिसम्बर 1899 – 31 जुलाई 1940) भारत के स्वतन्त्रता संग्राम के महान सेनानी एवं क्रान्तिकारी थे। उन्होंने जलियांवाला बाग कांड के समय पंजाब के गर्वनर जनरल रहे माइकल ओ' ड्वायर को लन्दन में जाकर गोली मारी थी। कई इतिहासकारों का मानना है कि यह हत्याकाण्ड ओ' ड्वायर व अन्य ब्रिटिश अधिकारियों का एक सुनियोजित षड्यंत्र था, जो पंजाब प्रांत पर नियन्त्रण बनाने के लिये किया गया था।
माइकल ओ' ड्वायर
सर माइकल फ्रांसिस ओ ड्वायर (Michael O'Dwyer ; 28 अप्रैल 1864 - 13 मार्च 1940), 1912 से 1919 तक भारत में पंजाब के लेफ्टिनेंट गवर्नर थे। ओ डायर ने अमृतसर नरसंहार के संबंध में कर्नल रेजिनाल डायर की कार्रवाई का समर्थन किया और इसे "सही" ठहराया था। इसके कारण उन्हें भारतीय स्वतंत्रता सेनानी उधम सिंह ने गोली मार दी थी।